Järgnev ajalookokkuvõte Konstantin Pätsi ajast ja elust sisaldas üksikuid märksõnu, mille meenutus tõi kauged ajad uude päeva. "Hakkame vastu!" kõlas Pätsi suust, kui ta 1918. a. novembris põrutas rusikaga vastu lauda, sest Punaarmee oli Saksa vägede taandumise järel asunud noort Eesti Vabarriiki ründama. Pätsi võib kõhklematult pidada Eesti riigi sünni ämmaemandaks. Tema nimega seostuvad Päästekomitee esimees, esimene valitsusjuht ja ka esimene riigipea.